იხვის ჟანგჩა

იხვის ჟანგჩა () ― სიჩუანური სამზარეულოსთვის დამახასიათებელი კერძი. მის მოსამზადებლად იხვის ხორცს ჩაის ფოთლებსა და კამფორის ფოთლებთან ერთად ბოლავენ. ზოგიერთ კულინარიულ წიგნში, კერძის სახელწოდების გამო, მის მთავარ ინგრედიენტებად კამფორის მცენარის ფოთლები და ტოტებია მიჩნეული, თუმცა ეს სიმართლეს არ შეესაბამება. რეცეპტის სირთულის გამო ჟანგჩას უფრო ხშირად მიირთმევენ სადღესასწაულო ღონისძიებებზე, ვიდრე ყოველდღიურ საოჯახო კერძად.

 მომზადება 
 იხვის ჟანგჩა ლოტოსის ფოთლის პურით 
მინი|იხვის ჟანგჩა ლოტოსის პურით
იხვს თავდაპირველად რამდენიმე საათის განმავლობაში მთლიანი ან დაქუცმაცებული სიჩუანური წიწაკის, ხუანჯიუს ან ბაიჯიუს (ფერმენტირებული ან გამოხდილი ჩინური ღვინო), კოჭას, ნივრისა და მარილის მარინადში დებენ. ზოგჯერ მარინადს უმატებენ ჩოუჯიუს, შავ პილპილს, ჩაის ფოთლებსა და კამფორის ფოთლებსაც. დამარინადების შემდეგ იხვს დებენ ცხელ წყალში კანის გასამკვრივებლად, შემდეგ კი ამშრალებენ და ჰაერზე აშრობენ. ეს უზრუნველყოფს, რომ იხვის კანმა შებოლვის დროს უსიამოვნო გემო არ მიიღოს. დაახლოებით 10-15 წუთიანი შებოლვის შემდეგ ჩაისა და კამფორის ფოთლებთან ერთად, იხვს დამატებით 10 წუთის განმავლობაში წვავენ მცენარეულ ზეთში, რათა კანი ხრაშუნა გახდეს.

ასე შებოლილ იხვს მიირთმევენ მოლუსკის ფორმის პურის გარნირით, რომელსაც გუა ბაო ეწოდება და ლოტოსის ფოთლით მზადდება.
სქოლიო

კატეგორია:ჩინური სამზარეულო
კატეგორია:კერძები ძირითადი ინგრედიენტებით
კატეგორია:კულინარია
კატეგორია:აზიური სამზარეულო